b'\n_START_ARTICLE_\nCosplay\n_START_PARAGRAPH_\nCosplay (\xc3\xaen japonez\xc4\x83: \xe3\x82\xb3\xe3\x82\xb9\xe3\x83\x97\xe3\x83\xac, kosupure) este prescurtarea cuvintelor engleze\xc8\x99ti costume play (\xe2\x80\x9ejoc costumat\xe2\x80\x9d), care reprezint\xc4\x83 o form\xc4\x83 de art\xc4\x83 performance escapist\xc4\x83 ap\xc4\x83rut\xc4\x83 \xc3\xaen Japonia, \xc3\xaen care participan\xc8\x9bii se costumeaz\xc4\x83 \xc3\xaen personaje din manga, anime, jocuri video, c\xc4\x83r\xc8\x9bi cu benzi desenate etc._NEWLINE_Cu toate c\xc4\x83 exist\xc4\x83 magazine care v\xc3\xa2nd costume pentru cosplay, deseori costumele sunt confec\xc8\x9bionate de c\xc4\x83tre participan\xc8\x9bii \xc3\xaen\xc8\x99i\xc8\x99i, care \xc3\xaen afar\xc4\x83 de costum folosesc peruci, lentile de contact colorate, tatuaje temporare etc. pentru a imita c\xc3\xa2t mai fidel personajul respectiv. \xc3\x8en Japonia exist\xc4\x83 \xc8\x99coli cosplay (cursuri de o jum\xc4\x83tate de an sau de un an), unde elevii \xc3\xaenva\xc8\x9b\xc4\x83 cele necesare pentru cosplay: designul costumelor, machiaj, coafuri, pozare etc._NEWLINE_\xc3\x8encep\xc3\xa2nd cu anul 2003, are loc anual World Cosplay Summit, care organizeaz\xc4\x83 din 2005 un campionat mondial, eveniment care are loc anual \xc3\xaen Nagoya, Japonia._NEWLINE_Popularitatea fenomenului cosplay a dus la crearea unor restaurante/cafenele cosplay, \xc3\xaen care servitoarele sunt costumate, deseori \xc3\xaen cameriste.'